Cod galben de vreme rea în toată țara. Furtuni și vijelii anunțate pentru următoarele 3 zile.
Meteorologii au emis o atenţionare Cod Galben de instabilitate atmosferică, valabilă de miercuri, de la ora 12.00, până joi, la ora 10.00. ANM a anunţat ploi cu caracter torenţial, descărcări electrice, intensificări ale vântului, vijelii şi izolat grindină. Codul Galben vizează aproape toată ţara.
Meteorologii au emis o atenţionare Cod Galben de instabilitate atmosferică, valabilă de miercuri, de la ora 12.00, până joi, la ora 10.00, pentru Banat, Crişana, Maramureş, Transilvania, Oltenia, local în Muntenia şi Moldova. "În Banat, Crişana, Maramureş, Transilvania, Oltenia, local în Muntenia şi Moldova, precum şi în zonele montane, vor fi perioade cu instabilitate atmosferică accentuată, ce se va manifesta prin frecvente descărcări electrice, averse torenţiale, grindină şi vijelii. Cantităţile de apă vor depăşi 25…30 l/mp şi pe arii restrânse 40…60 l/mp", anunţă meteorologii. Totodată, a intrat în vigoare o informare meteo de instabilitate atmosferică, începând de miercuri dimineaţă şi care expiră vineri, la ora 23.00. "În intervalul menţionat vor fi perioade cu instabilitate atmosferică în cea mai mare parte a ţării. Se vor semnala averse ce vor avea şi caracter torenţial, descărcări electrice, intensificări ale vântului, vijelii şi izolat grindină. În intervale scurte de timp sau prin acumulare, cantităţile de apă vor depăşi 15…35 l/mp", precizează meteorologii.